open-index/open-wikipedia-markdown huggingface dataset:
Winnsboro (Louisiana)

**Winnsboro** er en by og administrasjonssenteret i Franklin Parish, Louisiana, USA. 

## Historikk
Winnsboro ble til etter opprettelsen av Franklin Parish. Franklin Parish ble dannet 1. mars 1843 fra deler av Oachita parish, Catahoula parish og Madison parish. Parishet ble stortsett opprettet grunnet arbeidet til den louisianske senatoren John Winn. Landområdet Winnsborough (som ble senere omkalt Winnsboro), som skulle bli til administrasjonssenteret av Franklin Parish, ble kjøpt i 1844. Senere, i 1846, ble det offisielt administrajonssenteret for parishen og ble innlemmet i parishen den 18. mars 1902.

## Geografi
Ifølge United States Census Bureau har byen et total areal på 10,73 km². Av dette er 10,57 km² land, mens 0,16 km² eller 1,49% er vann.

### Klima

## Demografi

#### Befolkningsgrupper i Winnsboro per 2020

Ifølge United States Census Bureau hadde byen per 2020 4862 innbyggere, 1504 husstander og 1007 familier.
## Økonomi

Hovednæringene i Winnsboro består av følgende industrier: tekstilindustrien, båtproduksjonsindustrien, vann- og matvareindustrien, luftfartsindustrien, helsevesenet, samt landbruk og landbruksrelaterte næringer. 

## Kunst og kultur

I 1936 ble det bygget et postkontor i Winnsboro som ble utsmykket med et veggmaleri med tittelen *Logging in Louisiana Swamps* av Datus Ensign Myers; veggmaleriet stod ferdig i 1939. Bygningen huser i dag et postmuseum. 

I 1907 fikk byen et eget teater da Princess Theater åpnet dørene. Teateret ble nedlagt i 1988, men i 1994 ble bygget tatt i bruk som konsertarena.

## Utdanning

### Offentlige skoler
Offentlig utdanning i Winnsboro er styrt av Franklin Parish School Board. Det finnes to offentlige skoler i Winnsboro:

* Franklin Parish High School og Winnsboro Elementary School

Franklin Parish High var grunnlagt i 2005 med sammenslåingen av Crowville og Winnsboro High schools.

### Privat utdanning

* Franklin Academy grunnlangt i 1970.
* Family Commmunity Christian School gir utdanning fra før barnehagen helt til man er ferdig med ungdomsskolen.

## Infrastruktur

### Helsevesenet
Det eneste sykehuset i Franklin Parish befinner seg i Winnsboro. Sykehuset heter Franklin Medical Center og var ferdigstilt og har blitt brukt siden 1970. Sykehuset er et akuttmottak sykehus med 39 senger. Det finnes fire helse klinikker eid av Franklin Medical Center som befinner seg i Franklin Parish og Tensas Parish.

### Nasjonalgarden
921 Engineer Company (Horizontal), del av den 528 ingeniør bataljonen som tilhører den 225 ingeniørbrigaden befinner seg i Winnsboro.

## Referanser
Helge Frøisland

**Helge Frøis Frøisland** (1923–1945) var en norsk student og motstandsmann under andre verdenskrig. Han var medlem av Milorg og ble myrdet av Gestapo etter trefningen ved Havn gård i Sel.

## Tidlig liv og utdanning
Frøisland ble født i Oslo som sønn av sjefredaktør Frøis Frøisland (født 1883) og Helene Fagstad (født 1885) fra Lillehammer. Etter å ha fullført en ettårig handelsskole, planla han å studere jus etter krigen, med mål om å bli journalist. Moren kjøpte bolig (maleren Alf Lundebys hus) rett ved Bjerkebæk der venninnen og Helges gudmor, Sigrid Undset bodde. Helene Frøisland var gudmor for Undsets sønn Hans Svarstad. Helene døde i november 1945. Helges søster Anne Marie Frøisland var gift med kunstneren Jakob Weidemann.

## Motstandsarbeid under krigen
Under den tyske okkupasjonen av Norge ble Frøisland involvert i Milorg, en norsk militær motstandsorganisasjon. Han og Sverre Nilseng forlot Lillehammer for å unngå arbeidstjeneste hos okkupasjonsmakten. Fra 22. juni 1944 lå han i dekning på hytten "Mexico" i Sel. Frøisland arbeidet blant annet som telegrafist med samband. Vinteren 1944-1945 bodde han og Sverre Nilseng i en primitiv hytte på Havnsætra i Sel. Gestapo brukte angivelige sovjetisk fanger som lokkeduer og de ble tatt til fange da kom for å hjelpe russerne. Etter torurt avslørte guttene at de hadde Oluf Havn som kontakt. Etter skuddveksling på Øvre Havn med gestapo og tre Rinnan-folk ble Oluf Havn skutt og drept mens Einar Boyesen ble dødelig såret. En tysk offiser ble skutt og drept. Frøisland ble drept den 29. mars 1945 etter å ha blitt tvunget til å avsløre skjulestedet Mexico. Han ble skutt av stabsfeldwebel Karl Bergmann i Gestapo. Einar Boyesen ble skutt og drept noen timer tidligere. Sverre Nilseng satt arrestert på Dombås til frigjøringen i mai og unngikk å bli henrettet.

## Tortur og henrettelse
Etter å ha blitt fanget, ble Frøisland torturert av Gestapo på Dombås. For å unngå mer tortur, avslørte han informasjon om skjulestedene Olufhuset og Mexico. Han ble deretter tvunget til å peke ut disse stedene, og til slutt henrettet ved skyting etter å ha båret en tung sekk til skjulestedet. Det var ikke kjent hva som hadde skjedd med Frøisland og moren Helene Frøisland etterlyst ham gjennom lokalavisa. Frøisland ble funnet i slutten av mai eller juni 1945 da snøen smeltet, og han ble gravlagt på Lillehammer kirkegård.

## Minnestein og seremonier
En minnestein over Helge Frøisland er reist i skogen ovenfor Øvre Havn, på stedet der han ble funnet. Steinen er en av fire som hedrer motstanden mot tyskerne under andre verdenskrig.

### Avduking av minnesteinen
Minnesteinen ble avduket søndag 4. august 1946, med mange tilstedeværende. Wilhelm Eckhoff, telegrafbestyrer og motstandsmann, holdt en tale hvor han skildret sitt samvær med Frøisland og hans arbeid for Norges sak. Seremonien ble avsluttet med nasjonalsangen "Ja, vi elsker". På plaketten står det: "Helge Frøisland falt her 29.3. 1945 for Norge."

## Referanser
Bogd Khan-fjellet

**Bogd Khan-fjellet** er et hellig fjell i Mongolia som ligger like sørøst for landets hovedstad, Ulaanbaatar. Fjellet har en høyde på .

## Vernestatus
Bogd Khan ble i 2015 sammen med en rekke andre hellige fjell i Mongolia lagt til på UNESCOs tentative liste over mulige verdensarvsteder innen kategorien kultur. I 1778 ble fjellet vernet av den lokale mongolske regjeringa innenfor Qing-dynastiet på grunn av fjellets naturlige skjønnhet. Bogd Khan er det eldste verneområdet i Mongolia og et av de eldste i hele verden. Før 1778 hadde fjellet vern gjennom statusen som hellig fjell, noe det fikk på 1100-tallet.

## Fotnoter


## Referanser
Simon Harris

**Simon Harris**, født 1986, er en irsk politiker som var Irlands regjeringssjef (Taoiseach) fra 9. april 2024 til 23. januar 2025. Han er også leder for partiet Fine Gael. Han var den yngste Taoiseach i landets historie, og han har også (fra 2011) vært representant fra Wicklow i Dáil Éireann, underhuset i det irske parlamentet.. Han har også hatt ulike ministerposter mellom 2016 og 2024.

## Biografi
Simon Harris vokste opp i Greystones i grevskapet Wicklow som den eldste av tre søsken. Hans foreldre var taxisjåfør og lærerassistent. Han studerte fransk og journalistikk på universitetet før han satset på en politisk karriere.

### Politisk karriere
Harris ble politisk aktiv som 16-åring i Fine Gaels ungdomsforbund. Hans engasjement og hjertesak var rettigheter for autistiske personer på grunn av at han har en autistisk yngre bror. På grunn av dette engasjementet hoppet han av universitetsstudiene og avanserte raskt fra lokalpolitiker til representant i Teacht Dála som 24-åring, og han ble parlamentets yngste representant. 

I 2016 ble han helseminister i regjeringen til Enda Kenny hvor han støttet legalisering av abort under folkeavstemningen om dette i 2018. Han var også den som håndterte regjeringens første tiltak mot Covid-19-pandemien før han overtok som statsråd for teknologi, høyere utdanning, forskning og innovasjon i Micheál Martins koalisjonsregjering i 2020. Fra 2022 til 2023 var han justisminister i regjeringen til Leo Varadkar.

Da Varadkar gikk av som regjeringssjef i 2024 stilte Harris som kandidat til å etterfølge ham. Han ble valgt til leder i Fine Gael 24. mars og 9. april ble han nominert til Taoiseach med 88 mot 69 stemmer og deretter utnevnt av president Michael D. Higgins.

### Tiden som regjeringssjef
Simon Harris tilltrådte som regjeringssjef 9. april 2024 som 37-åring og den yngste Taoiseach noensinne. Som sin forgjenger Varadkar valgte han å fortsette trepartisamarbeidet i regjering bestående av sentrum-høyrepartiene Fine Gael og Fianna Fáil, samt de grønne, Comhaontas Glas. Opposisjonen, spesielt det ledende opposisjonspartiet Sinn Féin, fremmet i april krav om umiddelbart nyvalg. noe Harris hevdet at han ikke hadde til hensikt å gjøre. Etter irsk lov må nyvalg finne sted innen 19. februar 2025.

Som ledd i å fremme tostatsløsningen i konflikten mellom Israel og Palestina anerkjente Harris' regjering sammen med regjeringene i Norge og Spania Palestina som egen stat den 28. mai 2024. 

## Familie
Simon Harris er siden 2017 gift med sykepleieren Caoimhe Wade og de har to barn.. 

## Referanser
Velo-city

**Velo-city** er en årlig verdenskonferanse for sykkelplanlegging. Den er drevet av European Cyclists' Federation (ECF), med personer som interessenter fra lokale, regionale og nasjonale myndigheter, politikere, akademikere, konsulenter, industri og sykkelbrukere. I starten var konferansegjestene og foredragsholderne hovedsakelig sykkelforkjempere, men i dag er Velo-city kjent for å samle folk som er involvert i politikk, promotering og tilbud for syklister. Denne blandingen av mennesker, yrker, ferdigheter og erfaring er en viktig del av arrangementets suksess. 

Et arrangement som Velo-city er en anledning for en by til å vise kontinuerlig og varig innsats for å forbedre sykling i byen. For eksempel lanserte Paris sykkeldelingsystemet *Vélib' Métropole* i 2007, etter inspirasjon av Velo-city 2003-konferansen, hvilket gav internasjonal oppmerksomhet.

Velo-city startet i 1980 i Bremen, Tyskland, og er et ordspill som bruker det franske ordet for sykkel – vélo, og Velo-city kan også leses som *velocity* (hastighet på engelsk). 

## Mål
Målene for Velo-city er:

# Spre kunnskap av høy kvalitet, god ny informasjon om sykling og transportplanlegging på internasjonalt nivå
# Publisitet for byer med god sykkelpolitikk viser frem fordelene dette gir til innbyggerne, bedrifter og andre
# Oppmuntring til anerkjennelse av sykling som en effisient, sunn og miljøvennlig transportmåte, og fremme økning av sykling
# Integrasjon av sykkelplanlegging med tanke på transport, arealplanlegging og andre relevante politiske sektorer der sykling spiller en viktig rolle
# Oppmuntre til involvering av alle relevante interessenter

## Vert for konferansen
Konferansen arrangeres i forskjellige byer hvert år. Før pandemien ble den holdt i Europa i oddetallsår, og utenfor Europa i partallsår. Byer kjemper om å få vertskapet for konferansen, og velges av styret i ECF-styret.

## Se også
* World Cycling Alliance

## Referanser
Forlatt sykkel

En **forlatt sykkel** er en sykkel som står i det offentlige rom og ikke har vært brukt på lenge. Eieren er ofte ukjent. De kalles noen ganger **eierløs sykkel**, men dette er en upresis betegnelse ettersom det ofte er vanskelig å verifisere om sykkelen er stjålet eller bare forlatt. Siden sykkelregistrering ikke er obligatorisk er det ofte svært vanskelig å finne eieren.

## Miljøproblem
Forlatte sykler et miljøproblem som forsøpler gatene. De tar svært ofte opp sykkelparkeringer på sentrale steder som kunne vært brukt av andre. Mange sykles kastes også på sjø, i elver eller i annen natur, som forstyrrer dyrelivet og kan ansees som hærverk. Det har også vært eksempler på at forlatte sykler har startet redningsaksjoner.

Hensatte sykler kan ofte mangle essensielle deler som for eksempel sete, styre eller hjul, som skjemmer gatebildet. Disse delene kan ha blitt stjålet, eller kan ha blitt tatt av sykkelen før eieren kvittet seg med den.

## Juridisk status
Å pusse opp stjålne eller forlatte sykler er juridisk gråsone siden det er vanskelig å verifisere om sykkelen er stjålet eller bare forlatt. Hensatte sykler kan være tyvgods. De er ofte hensatt i lengre perioder, muligens for å «kjøle seg ned» etter sykkeltyveri. I andre tilfeller er det sykler som eieren av ulike årsaker har etterlatt med vilje, for eksempel fordi de anser den som utrangert.

## Prosedyrer for å finne eieren
Før en forlatt sykkel fjernes kan for eksempel kommuner ha en praksis at de merker sykkelen med en iøynefallende markering som et klistremerke for å advare eieren. Dersom sykkelen ikke fjernes etter noen uker blir den kjørt til kommunalt depot. Om mulig vil det bli sjekket om sykkelen er registrert som stjålet, men grunnet lav andel av sykkelregistrering er dette ofte vanskelig. Dersom eieren kan identifiseres kan de få tilbud om å hente sykkelen sin innen en frist, og ofte mot et gebyr. I praksis hentes slike sykler sjelden.

## Gjenbruk til sykkeldeling
Luud Schimmelpennink var med i den nederlandske motkulturbevegelsen Provo som i midten av 1960-årene fokuserete på å provosere voldelig respons fra autoriteter ved å bruke ikke-voldelige metoder. Da Luud ble med i Amsterdams bystyre i 1967 foreslo han *Wittefietsenplan*, at alle forlatte sykler som ble samlet inn skulle males hvite og plasseres ut igjen i gatene slik at de kunne brukes av alle.

## Referanser
Paul Otto Geibel

**Paul Otto Geibel** (1898–1966) var en tysk SS-offiser som var den siste SS- og politisjef (SSPF) i Warszawa under andre verdenskrig. Han var en lederne for den tyske nedkjemping av Warszawaoppstanden og den etterfølgende ødeleggelsen av byen. Geibel var den eneste tyske offiser dømt for forbrytelsene i Warszawa. Han tok sitt eget liv i polsk fengsel i 1966 der han sonet livstid.

Øverste leder for Schutzstaffel (SS), Heinrich Himmler, forfremmet i mars 1944 Paul Otto Geibel, og gjorde han til SS- og politisjef (SSPF) for Warszawa-distriktet til erstatning for Franz Kutschera som ble drept i et attentat. I 1943 ble Generalguvernementet erklært for partisanpreget område noe som innebar at det kom under SS' jursidiksjon.

Etter krigen ble Geibel arrestert og dømt i Tsjekkoslovakia som utleverte ham til Polen etter soning. En polsk domstol dømte Geibel i 1954 til livstid i fengsel; saken gikk for lukkede dører fordi de kommunistiske myndighetene fryktet at rettssaken kunne være i strid med deres narrativ om oppstanden. Domstolen i Opole ville i 1959 benåde Geibel; Polens høyesterett omgjorde beslutningen etter protester fra overlevende. Geibel var den eneste høyere offiser dømt for ugjerningene i Warszawa. Geibel medvirket til å slå nå oppstanden. SS-toppsjef Heinrich Himmler ga 12. oktober 1944 Geibel oppdrag å lede ødeleggelse av det som var igjen av byen med klar beskjed om at ødeleggelse var i henhold til Hitlers klare ønske.

Under rettssaken i Polen hevdet Geibel blant annet at han hadde mistet kontakten med styrkene og derfor ikke var ansvarlig for deres handlinger. Geibel innrømmet å ha mottatt Himmlers ordre om å utslette byen og hevdet at han ikke sendte ordren videre til sine styrker. Han hevdet at ødeleggelsene var miltiart nødvendig. Den polske domstolen konkluderte med at Geibel bare handlet etter ordre og ikke tok eget initiativ. Dette var en uvanlig konklusjon fordi de polske domstolene tidligere hadde avvist ordrer ovenfra (*superior order*) som forsvar. Geibels rettssak var lang tid etter hendelsene noe som kan ha medvirket til at han ikke ble henrettet.

## Referanser
Watarrka nasjonalpark

**Watarrka nasjonalpark** er en nasjonalpark i Nordterritoriet i Australia, som blant annet inneholder den populære Kings Canyon.

## Plassering
Parken ligger rundt 1316 kilometer sør for delstatshovedstaden Darwin og 323 kilometer sørvest for byen Alice Springs.

## Historie
Watarrka nasjonalpark ble etablert i 1989, på landområder som tradisjonelt har tilhørt Matutjara-folket. Parken er oppkalt etter de aboriginske folkene Luritja og Arrerntes navn for Kings Canyon; *watarrka* (uttales wat-ARR-kah). Dette er også Luritja-folkets ord for en art av akasie (*Acacia ligulata*) som vokser i området.

## Referanser


## Eksterne lenker
*
Goodedulla nasjonalpark

**Goodedulla nasjonalpark** er en nasjonalpark i delstaten Queensland i Australia, omtrent 573 kilometer nordvest for Brisbane. Parken ligger midt i Brigalow-beltet.

Adgang til parken er kun mulig med kjøretøy som har firehjulsdrift. Tillatelse kreves for å slå leir, og det er campingplasser ved 3 steder; Wadlow Yards, Kings Dam og The Palms. Ingen av campingplassene er betjent, og det finnes ingen tilrettelagte fasiliteter.

399 arter av ville dyr har blitt registrert i parken.

## Referanser
Elvis Afrifa

**Elvis Afrifa** (født 1997) er en nederlandsk friidrettsutøver (sprinter). Han representerte landet sitt under EM i friidrett 2024 i Roma, der han vant sølvmedalje med stafettlaget på 4 x 100 meter.

## Referanser

## Eksterne lenker
*
Otgontenger

**Otgontenger** (Mongolsk: Отгонтэнгэр, "*yngste himmel*") er det høyeste fjellet i Khangaifjellene i Mongolia. Fjellet har en høyde på 4 008 meter over havet (noen tidligere topografiske kart ga en høyde på 4021&nbsp;m). Otgontenger ligger i provinsen Zavkhan og er den eneste toppen i Khangaifjellene som har en permanent isbre. Sørsiden av fjellet inneholder den største granittveggen i Mongolia.

Siden buddhismen kom til området, har mongolsk folketro påstått at sinte ånder bor inne i Mongolias mange hellige fjell. Ochirvaani er særlig knyttet til Otgontenger.

## Ulykker
4. august 1963 krasjet MIAT Mongolian Airlines flyvningen MONGOL-105 inn i siden av fjellet. Alle som var om bord på flyet omkom i ulykken.

I oktober 2017 besteg 27 turgåere fjellet, tross et forbud mot turgåing i området. Bare 10 av dem kom tilbake. En redningsaksjon ble iverksatt 1 dag etter at de 17 andre hadde forsvunnet. Redningsaksjonen tok omtrent 4 dager, og involverte flere helikoptre og 250 personer. Alle 17 ble funnet døde, der dødsårsakene var fallskader og frostskader. Det ble senere kjent at gruppa hadde blitt delt i to av et snøskred. I ettertid hevdet noen at enkelte av ofrene overlevde snøskredet og forsøkte å sende nødsignaler ved å bruke lommelykter.

## Referanser
Nedre Rønningkåsene naturreservat

**Nedre Rønningkåsene naturreservat** er et naturreservat i Nome kommune. Det består av et område nær Ulefoss. Området ble vernet 1.desember 2017. Reservatet inngår i verneplan for skogvern. Utenom eksisterende vei er bruk av sykkel og hest og kjerre samt ridning forbudt.

Verneforskriften sier at formålet med vernet er 
::«å bevare et område som representerer en bestemt type natur i form av et stort, velutviklet og svært variert ravinesystem med grandominert barskog, grandominert rik boreonemoral blandingsskog, gråorheggeskog, småbregneskog, lågurtskog og høgstaude- og storbregneskog som har gode forekomster av død ved. Videre er formålet å verne et område som har særskilt naturvitenskapelig verdi på grunn av forekomst av den sårbare naturtypen ravinedal på marin leire og flere sjeldne og trua arter av moser og sopp.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Namadgi nasjonalpark

**Namadgi nasjonalpark** er en nasjonalpark sørvest i Australian Capital Territory (ACT), som grenser til Kosciuszko nasjonalpark i New South Wales. Nasjonalparken ligger omtrent 40 kilometer sørvest for Australias hovedstad Canberra, og utgjør omtrent 46 prosent av ACTs landareal.

## Historie

### Aboriginsk historie

*Namadgi* er et aboriginsk navn på fjellområdet som ligger sørvest for Canberra. Her har aboriginske stammer bodd i minst 21 000 år. Karbondateringer av kulturforekomster i parken har blitt datert 9000–6000 år tilbake i tid. Det finnes flere aboriginske bergkunststeder innenfor parken, blant annet Yankee Hat som er minst 800 år gammelt.

### Europeisk bosetting
Områdets europeiske historie går tilbake til 1830-tallet, da nybyggere begynte å rydde dalene for jordbruk. Fjellene og høydedragene ble aldri avskoget.

### Skogbrannen i 2020
I januar 2020 brant omtrent 80 % av nasjonalparken ned i en enorm skogbrann. Et militært MRH-90 Taipan-helikopter som forsøkte å kartlegge landingsplasser for brannmannskaper i avsidesliggende områder, skulle lande for å ta en pause da deres landingslys antente brannen i tørt gress.

### Flora og fauna
Nasjonalparken beskytter nordlige deler av de australske alpene. Habitatene spenner fra gressletter til alpin tundra og våtmarker.

Dyrelivet er også variert. I parken kan man blant annet finne grå kjempekenguruer, wallabyer, vombater, rosellaer og ravner. Parken har myrer med starr og mose som er et egnet habitat for froskearten *Pseudophryne pengilleyi*, som er en truet art*.*

## Vintersport
På 1930-tallet, mens utbyggingen av den nye hovedstaden Canberra pågikk, utforsket lokalbefolkningen mulighetene for å etablere skianlegg i Brindabella-fjellene.

Mount Franklin-hytta ble bygget ved Mount Franklin i 1938 av Canberra Alpine Club. Skiløyper ble ryddet dit og skitrekk ble bygget. Klubben ryddet også løyper andre steder, og de bygget en hoppbakke på det nærliggende Mount Ginini i 1951. Mount Franklin-hytta ble bygget på leid land, men ble overlevert til regjeringen da Namadgi nasjonalpark ble opprettet i 1984. Hytta fungerte som et museum i en kort periode før den ble ødelagt i en skogbrann i 2003. En ny nødbu som ble designet og bygget av studenter ved University of Adelaide åpnet i 2008. I dag er det mulig å gå langrenn i området når forholdene tillater det.

## Referanser


## Eksterne lenker
*
Circe, the Enchantress

***Circe, the Enchantress*** er en amerikansk stumfilm fra 1924 regissert av Robert Z. Leonard.

## Skuespillere
* Mae Murray som Circe/Cecilie Brunne
* James Kirkwood, Sr. som Peter Van Martyn
* Tom Ricketts som Archibald Crumm
* Charles K. Gerrard som Ballard 'Bal' Barrett
* William Haines som William Craig
* Lillian Langdon som Agatha
* Gene Cameron som Ducelle

## Referanser


## Eksterne lenker
*
The Circus Cowboy

***The Circus Cowboy*** er en amerikansk stumfilm fra 1924 regissert av William A. Wellman.

## Skuespillere
* Buck Jones som Buck Saxon
* Marian Nixon som Bird Taylor
* Jack McDonald som Ezra Bagley
* Ray Hallor som Paul Bagley 
* Marguerite Clayton som Norma Wallace
* George Romain som Slovini

## Referanser


## Eksterne lenker
*
La Cité foudroyée

***La cité foudroyée*** er en fransk stumfilm fra 1924 regissert av Luitz-Morat.

## Skuespillere
* Daniel Mendaille som Richard Gallée  
* Jane Maguenat som Huguette  
* Armand Morins som Baron de Vrécourt 
* Alexis Ghasne som Hans Steinberg  
* Lucien Cazalis
* Paul Journée som Battling Martel  
* Simone Judic
* Émilien Richard

## Referanser


## Eksterne lenker
*
Arnold Green

**Arnold Green** (1920–2011) var en estisk politiker og idrettsleder.

Han var utøver av en rekke idretter mens han gikk gymnaset i Rakvere. Etter at de baltiske statene ble okkupert av Sovjetunionen, ble han politisk kommissær i Den røde armé. Han ble medlem av Sovjetunionens kommunistiske parti i 1942.

Green trådte ut av militæret i 1947 og begynte i det partikontrollerte bladet *Eesti Bolševik*. Fra 1950 til 1953 var han ansvarlig redaktør for partiavisen *Rahva Hääl* (oversatt: «Folkets røst»).

I 1953 ble Green viseformann i ministerrådet (regjeringen) for Den estiske sosialistiske sovjetrepublikk. Han var utdannelsesminister fra 1958 til 1960 og utenriksminister fra 1962 til 1990. I 1990 fikk Folkefronten flertall i Det øverste sovjet og erklærte landet for ulovlig okkupert av Sovjetunionen og vedtok en overgangsperiode til demokratisk styre. Det utenriksministeriet som Green styrte i sovjetrepublikken, hadde noen få ansatte og stort sett propagandaoppgaver.

Green var formann i flere idrettsforbund i sovjettiden og ledet organiseringen av seilingskonkurransene i Tallinn under de olympiske sommerlekene i 1980. Da Estland løsrev seg fra Sovjetunionen, ble Green president i Estlands olympiske komité. Der satt han frem til 1997.

## Referanser
Tundraens voktere – Eallogierdu

***Tundraens voktere – Eallogierdu***, eller ***Eallogierdu – Tundraens voktere***, er en norsk-samisk dramafilm fra 2023 skrevet og regissert av Sara Margrethe Oskal. Filmen er Oskals spillefilmdebut. Risten Anine Kvernmo Gaup spiller hovedrollen som billedkunsterne Lena som flytter tilbake til hjemstedet Kautokeino etter å ha bodd i Oslo.

Filmen hadde verdenspremiere under Toronto internasjonale filmfestival i september 2023, og norsk kinopremiere 9. februar 2024. Under Amandaprisen 2024 vant   klassen beste kostyme for filmen. I tillegg ble Risten Anine Kvernmo Gaup  nominert i klassen beste skuespiller i en hovedrolle og Berit Ánne Oskal Kemi i klassen beste skuespiller i en birolle..

## Skuespillere
* Risten Anine Kvernmo Gaup: Lena
* Nils Ailu Kemi: Máhtte
* Berit Ánne Oskal Kemi: Gáren
* Anders Isak Oskal: Biera
* Elias Ánte Pilutaq Gaup Lennert: Jonas Ántá
* Anitta Suikkari: Márjá

## Referanser


## Eksterne lenker
*
Arakwal nasjonalpark

**Arakwal nasjonalpark** er en nasjonalpark i delstaten New South Wales i Australia, omtrent 624&nbsp;km nord for Sydney. Parken ligger like sør for Cape Byron, det østligste punktet på Australias fastland. I parken finnes habitater for en rekke fuglearter, samt de to endemiske froskeartene *Crinia tinnula* og *Litoria olongburensis*, som begge er truet med utryddelse.

Tradisjonelt har området tilhørt arakwal-folket. Nasjonalparken ble opprettet i 2001 etter at arakwal-folket og myndighetene i New South Wales kom frem til en avtale om bruk av området, der arakwalene er med på å styre parken.

Nasjonalparken er sammen med Byron Bay et ettertraktet utfluktssted for villmarksentusiaster. Stranda tilbyr muligheter for hvalsafari, fuglekikking, svømming og fisking. Parken inneholder 3 kilometer med sandstrender.

## Referanser


## Eksterne lenker
*
Border Ranges nasjonalpark

**Border Ranges nasjonalpark** er en nasjonalpark helt nordøst i delstaten New South Wales i Australia. En liten del av parken ligger i det sørøstlige Queensland. Parken på 317 km2 ligger omtrent 150 kilometer sør for storbyen Brisbane på Queenslandkysten.

Parken er en del av verdensarvstedet Gondwana-regnskogen som ble innskrevet i 1986.

## Dyre- og planteliv
Border Ranges og den tilgrensende Lamington nasjonalpark er begge anerkjent som kjerneområder for biologisk mangfold. Området inneholder en rekke endemiske, sjeldne og truede arter. Hastings River-musa har nylig blitt gjenoppdaget i parken.

De lavtliggende områdene i parken inneholder eukalyptusskoger som tilbyr habitater for grå kjempekenguruer, wallabyer og koalaer. Buskwallabyer og rottekenguruer finnes også i parken, i tillegg til et bredt utvalg av fugleliv, inkludert den sjeldne smålyrehalen. Parken er en del av Scenic Rim Important Bird Area, utpekt av BirdLife International på grunn av områdets betydning for en rekke truede fuglearter.

Border Ranges er et av Australias mest artsrike edderkoppområder.

## Fasiliteter
Det finnes to campingområder inne i parken, samt en rekke piknikplasser spredt langs vegen gjennom regnskogen. Noen av disse har ly, ferskvann og toaletter.

## Referanser
3. etappe av Tour de France 2024

**3. etappe av [[Tour de France 2024]]** gikk fra Piacenza til Torino 1. juli 2024.

Biniam Girmay vant etappen, og ble med det første eritreer og første sorte afrikaner til å vinne en etappe i Tour de France. Spurten ble preget av en massevelt to kilometer før mål, der flere av favorittene gikk ned eller ble hindret.

Etter etappen overtok Richard Carapaz ledelsen i sammendraget, og ble med det første ecuadorianer til å ikle seg den gule trøyen. Han hadde lik tid som de tre neste i sammendraget, og tok ledelsen fordi han hadde best plasseringer i de foregående etappene.

## Etapperesultater

## Sammenlagt etter etappen

## Referanser


## Eksterne lenker
*
Ladaniva

**Ladaniva** (armensk: Լադանիվա, oppkalt etter terreng-SUV-en Lada Niva) er en fransk-armensk verdensmusikkgruppe som som ble grunnlagt i Lille i 2019. Duoen består av den armenske sangeren Zjaklin Baghdasarjan og den franske multiinstrumentalisten Louis Thomas. Deres musikalske stil er inspirert av musikk fra hele verden, spesielt tradisjonell balkanmusikk, maloya og armensk folkemusikk. Duoen representerte Armenia i Eurovision Song Contest 2024 med sangen «Jako».

## Historie
Ladaniva ble dannet i 2019 i Lille som et resultat av samarbeidet mellom sangeren Zjaklin Baghdasarjan og multiinstrumentalisten Louis Thomas. Baghdasarjan, født i 1997 i Jeghegnadzor i Armenia, vokste opp i Minsk, Belarus, før hun emigrerte til Frankrike sammen med moren i 2014. Hun har sunget siden sin tidlige barndom og med base i Tourcoing, begynte hun å studere ved Conservatoire de Lille. Thomas, født i 1987 i Lille, er en jazzmusiker fra en familie av musikere. Han studerte også ved det samme konservatoriet som Baghdasarjan. En kveld i 2018 møttes de ved en tilfeldighet under en jamsession i en musikkbar i Vieux-Lille.

I mars og april 2020, mens mange land var rammet av koronapandemien og var nedstengt, publiserte Ladaniva to musikkvideoer, «Vay Aman» og «Zepyuri Nman», som fikk stor suksess, spesielt blant det armenske samfunnet. Så publiserte de musikkvideoen til låten «Kef Chilini», som nådde 18 millioner visninger i løpet av noen få måneder.. I 2023 ga Ladaniva ut sitt første album, som er selvtitulert, produsert og distribuert av PIAS.

Den 9. mars 2024 ble Ladaniva kunngjort til å representere Armenia i Eurovision Song Contest 2024. Den 13. mars ble «Jako» offentliggjort som deres bidrag til konkurransen.  Ladaniva deltok i semifinale 2 torsdag 9. mai 2024. Der endte de på tredjeplass og kvalifiserte seg til finalen lørdag 11. mai. I finalen endte de på åttendeplass med 183 poeng. Dette var Armenias beste resultat siden 2016.

## Musikksjanger
Ladanivas repertoar er på den ene siden inspirert av tradisjonell musikk fra Armenia, Russland, Romania og Balkan, og på den andre siden av musikk fra Latin-Amerika, Afrika og Réunion.

## Priser og utmerkelser
I 2022 ble Ladaniva ble tildelt en Public Choice Award under Music Moves Europe Award.

## Referanser

## Eksterne lenker

* 
* 
*
Dunggir nasjonalpark

**Dunggir nasjonalpark** er en nasjonalpark som ligger i delstaten New South Wales i Australia. Parken ligger omtrent 382 kilometer nordøst for Sydney. Hovedattraksjonen i parken er Koosekai Lookout, som tilbyr en flott utsikt over hele Nambucca-dalen. Dunggir  betyr "koala" på det lokale aboriginske språket.

Det er registrert 12 truede dyrearter innenfor parken, samt 400 hjemmehørende plantearter i 3 forskjellige typer regnskog.

## Referanser


## Eksterne lenker

* Offisielt nettsted
Maria nasjonalpark

**Maria nasjonalpark** er en nasjonalpark i delstaten New South Wales i Australia. Den ligger omtrent 341 kilometer nordøst for Sydney, like ved byen Port Macquarie. Deler av Hastings-Macleay Important Bird Area ligger innenfor parkens grenser. Terrenget har en gjennomsnittlig høyde på 33 meter over havet.

Parken har fått navn etter elva Maria River, og den var tidligere en del av verneområdet Maria River State Forest.

## Referanser
Kobe Vleminckx

**Kobe Vleminckx** (født 1998) er en belgisk friidrettsutøver (sprinter). Han representerte landet sitt under EM i friidrett 2024 i Roma, der han deltok på stafettlaget på 4 x 100 meter som kom på 4. plass i finalen.

## Referanser

## Eksterne lenker
*
Pakkeboks

**Pakkeboks** eller **pakkeautomat** er et begrep som i Norge brukes om selvbetjente løsninger for å hente ut eller returnere pakker samt sende pakker døgnet rundt uten å måtte gå til et postkontor eller den nærmeste post i butikk-løsningen. 

Per 2024 har Posten pakkebokser på over 2000 steder i Norge. Posten lanserte denne postløsningen rundt 2020. 

Postnord kaller sin tilsvarende løsning for pakkeautomat.

## Se også
* Postboks
* Oppbevaringsboks
* Bankhvelv og bankboks

## Referanser
Ghin-Doo-Ee nasjonalpark

**Ghin-Doo-Ee nasjonalpark** er en nasjonalpark i delstaten New South Wales i Australia. Parken ligger omtrent 200&nbsp;km nordøst for Sydney. Det uvanlige navnet kommer av det lokale aboriginske ordet for fuglearten klaveovnhøne.

Gjennomsnittlig høyde i terrenget er 250 meter over havet.

## Referanser
Guldbrand Thesen

**Guldbrand Thesen** (1792–1853) var amtmann i Romsdal fra 1840–1853.

Han fødtes i 1792 (døpt 22. juli) på gården Thesen i Næs (Nes) på Romerike som sønn av gårdbruker Christopher Olsen Thesen og Aase Gudbrandsdatter. I 1811 ble han student fra Christiania Skole og i 1815 var han den første juridiske kandidat ved Det Kongelige Frederiks Universitet i Christiania. I 1819 ble han overrettsprokurator i Larvik, der han to år senere giftet seg med Frederikke Elisbeth Smith (1803–1839). I 1824 ble han utnevnt til høyesterettsadvokat og flyttet da med familien til hovedstaden. 
 

I 1834 var han byfogd i Kristiansand, mens han i 1840 ble amtmann i Romsdal. Grunnet sykdom tok han avskjed i 1853. 

Thesen døde i Kristiansund i 1866.

## Referanser
Elias Årsvoll

**Elias Ivesdal Årsvoll** (født 2003) er en norsk fotballspiller som spiller for den amerikanske klubben Charlotte 49ers.

## Referanser


## Eksterne lenker
*
Medicinsk Museion

**Medicinsk Museion** (tidligere *Medicinsk-Historisk Museum)* er et medisinskhistorisk museum i København. 

Samlingen ble grunnlagt av en gruppe leger i 1906, og ble i 1918 skjenket til Københavns Universitet. Siden 1942 har museet ligget i det opprinnelige *Kongelige Kirurgiske Akademi* i Bredgade.

Medicinsk Museion råder over en av verdens største medisinske samlinger.

## Referanser
Theo Aksnes Olsen

**Theo Aksnes Olsen** (født 2005) er en norsk fotballspiller som spiller for .

## Referanser


## Eksterne lenker
*
Lane Cove nasjonalpark

**Lane Cove nasjonalpark** er en nasjonalpark som ligger innenfor byområdet til Sydney i New South Wales, Australia. Nasjonalparken ligger kun 10 kilometer fra Sydney sentrum, og inneholder en rekke naturtyper som heier, mangrover og mudderflater. Parkens grenser følger bredden av Lane Cove-elva, som renner ut i Sydneys havn. Den nordlige grensa strekker seg ut til forstadene Pennant Hills og Wahroonga.

## Aktiviteter
Den midtre delen av parken, mellom de to broene De Burghs Bridge og Fullers Bridge, ble etablert som en park på 1920-tallet med piknikfasiliteter langs elvebredden. Nord for piknikområdet er terrenget mer ulendt, med unntak av et annet mindre piknikområde ved Tunks Hill.

En liten demning ble bygd på 1930-tallet ved Fullers Bridge. Dette førte til at den midtre delen av elva som tidligere hadde vært brakkvann ble omgjort til ferskvann som nå brukes til ulike typer rekreasjon, for eksempel kanopadling og bading.

En fisketrapp har blitt bygget ved demningen i nyere tid for å gjøre det mulig for den endemiske fiskearten *Macquaria novemaculeata* å komme seg til hekkeplassene lenger oppe i elva. Det er tillatt å fiske i enkelte deler av elva, men det kan forekomme perioder med forbud.

Hovedstien langs Lane Cove-elva utgjør en liten del av stinettet *Great North Walk* som går fra Sydney til Newcastle. Stien er videreutviklet fra det som for det meste var gamle tømmerhuggingsveger.

## Dyre- og planteliv
Hjemmehørende planter som gresstrær, klokkepandorea, flanellblomster og ulike eukalyptusarter er vanlige syn i hele parken.

I parken kan man finne en rekke endemiske fuglearter som klaveovnhøner, kookaburraer, rosellaer, gultoppkakaduer og pisketroster. Mange fremmede fuglearter er også tilstede. Man kan også se karakteristiske australske pattedyr som wallabyer og maurpiggsvin.

## Urbane problemer som påvirker parken
Parkens plassering midt i Sydneys storbyområde har tvunget frem en rekke kompromiss mellom naturvern og byutvikling. To eksempler på dette er;

# M2 Hills-motorveien krysser nasjonalparken ved Epping, og er synlig på lange avstander av turgåere. Dette har ført til et svekket villmarkspreg i området.
# I 2014 bygde lokale myndigheter et 3,3 kilometer langt rør for avløpsvann ved siden av Terrys Creek. Røret løper gjennom deler av parken mellom Forrester Park, Eastwood og Browns Waterhole. Tilgangsveger til dette avløpsrøret ble også bygget innenfor nasjonalparken.

## Referanser


## Eksterne lenker
* Offisielt nettsted
* Friends of Lane Cove National Park
Kunståret 2025

## Hendelser
* Chemnitz og Nova Gorica er europeiske kulturhovedsteder.
* Aktau er kulturhovedstad i den tyrkiske verden.
* Laçın er kulturhovedstad i Samveldet av uavhengige stater.

## Verk
## Utstillinger
## Priser

## Dødsfall
* 4. januar: Elisabeth Haarr, norsk billedkunstner (født )
* 21. januar: Håkon Bleken, norsk kunstmaler (født )
* 11. februar: Knut Flatin, norsk maler og grafiker (født )
* 1. mars: Jack Vettriano, britisk kunstner
* 26. mars: Rolf Groven, norsk billedkunstner (født )
* 17. september: Pia Antonsen Rognes, norsk tekstilkunstner (født )

## Bildegalleri

## Referanser


## Eksterne lenker
*
Bjørn Berge

**''Bjørn Berge** kan vise til:''

* Bjørn Berge (arkitekt), norsk arkitekt, forsker og sakprosaforfatter født i 1954
* Bjørn Berge (musiker), norsk bluesgitarist født i 1968
Kongesjampinjong

**Kongesjampinjong** er en storvokst skivesopp med gulbrune, tiltrykte skjell på hatten. Skivene er frie fra stilken og stilken har ring.

## Beskrivelse
Kongesjampinjong er den største sjampinjong-arten som finnes i norsk natur. Hatten hos fullmodne fruktlegemer kan bli mellom 15 og 25&nbsp;cm i diameter. Stilken måler mellom 8 og 20&nbsp;cm høy og omkring 2–3&nbsp;cm tykk.

Hatten blir brunskjellet, og den gulner på skadesteder og etterhvert som den eldes. Den er dekket med flattrykte, okergule til rødbrune, fibrete skjell. Kongesjampinjong viser positiv «Schäffers reaksjon». Formen endres mens fruktlegemet modnes, fra halvkuleformet til nesten flat. Langs hattkanten kan rester etter det indre hylsteret henge igjen som hvite skjell hos unge fruktlegemer.

Skivene er frie fra stilken, det vil si at de er festet i hattkjøttet, men ikke mot toppen av stilken. De er til å begynne med nokså bleke, men etterhvert mørkner de til kjøttfarget og så senere mørkebrune. Fargeendringen skyldes sporene som modnes.

Stilken er hvit og glatt på oversiden av en stor, men tynn ring som er hengende. Stilken er hvit og glatt over ringen, men kan ofte ha hvite eller brunaktige skjell under den.

## Utbredelse
Den er sjelden, men oppføres likevel med status: «livskraftig» i Norsk rødliste for arter. Observasjoner i Artsdatabanken viser at den er funnet over hele landet. Den nordligste rapporterte observasjonen i Artsdatabanken er fra Krampenes, øst for Vadsø.

## Bruk
Kongesjampinjongen rangeres som en utsøkt matsopp tatt smaken i betraktning. Det er likevel forsiktighetshensyn forbundet med alle sjampinjonger som gulner, da de akkumulerer tungmetaller som kadmium.

## Galleri

Fil:Agaricus augustus 331273075.jpg|Flattrykte skjell på hatten.
Fil:Agaricus augustus 89392.jpg|Før ringen slipper hattkanten.
Fil:Agaricus augustus 89390.jpg|Storvokst.
Fil:2012-06-23 Agaricus augustus Fr 230176.jpg|Gjennomskåret eksemplar.


## Noter


## Referanser




## Eksterne lenker
*
Emil Kjær

**Emil Mader Kjær** (født 1999) er en dansk friidrettsutøver (sprinter). Han representerte landet sitt under EM i friidrett 2024 i Roma, der han deltok på stafettlaget på 4 x 100 meter som kom på 6. plass i finalen.

## Referanser

## Eksterne lenker
*
Kwiambal nasjonalpark

**Kwiambal nasjonalpark** er en nasjonalpark i delstaten New South Wales i Australia som ligger omtrent 30&nbsp;km fra landsbyen Ashford. Severn-elva og Macintyre-elva renner gjennom parken før de faller sammen nedenfor MacIntyre-fossen. Parken er særlig kjent for hulesystemet Ashford Caves.

Parken er ganske avsidesliggende, og den nærmeste større bosetningen er småbyen Inverell som ligger omkring 1 times kjøring sør for parken. Selve nasjonalparken tilbyr enkle overnattingsmuligheter og piknikfasiliteter, og er et egnet sted for terrengsykling, svømming og fisking.

## Referanser
Øst-Timor under Sommer-OL 2024

**[[Øst-Timor]]** deltok under Sommer-OL 2024 i Paris i Frankrike i perioden 26. juli til 11. august 2024. De vant ingen medaljer.

## Referanser


## Eksterne lenker
* Profilside på olympics.com
Bjørn Berge (arkitekt)

**Bjørn Berge** (født 1954) er en norsk arkitekt, forsker og sakprosaforfatter.

Han har gitt ut en rekke bøker, den første kom i 1978 og ble gitt ut av Arkitekthøgskolen i Oslo. De første bøkene hans hadde utgangspunkt i hans interesse for bærekraftig ressursbruk og sunne hus. Han har også forsket på og skrevet om bruken av helsefarlige byggematerialer og -metoder, og om hvordan man kan unngå dem i moderne husbygging.

Etter hvert etablerte han arkitektfirmaet Gaia Lista, som også påtok seg å lage utredninger om byggevirksomhet i et miljøperspektiv 

De senere bøkene hans har favnet bredere, ved at de handler om geopolitiske fenomener. Han fikk svært gode kritikker for boken *Landene som forsvant*, som også har blitt oversatt til over 20 språk. Senere har han gitt ut *Luftens tyranner* (2019) og *Lukt* (2024), med tilsvarende god mottagelse. Om utgivelsen *Lukt* fra 2024 skrev *[[Dagbladet]]*s litteraturanmelder Jon Rognlien:«Men vond lukt ... den kommer du ikke unna så lenge du må puste. Luktesansen vinner. Stank er uutholdelig. Sånn tenkte jeg før, men ikke etter å ha lest arkitekt Bjørn Berges vidunderlige nye bok om lukt.»

## Bibliografi

* 1978: *Vitenskapen som felleseie : eller kallkverner, hjulkverner, tidevannskverner og vindmøller i Norge før i tida - og i framtida?*, Arkitekthøgskolen
* 1983: *Syke hus : helsefarlig støv, gass, stråling og uhørbar støy i moderne bygninger*, Regnbueforlaget
* 1984: *Alternative isolasjonsmaterialer*, Forlaget Vannskriften
* 1988: *De siste syke hus*, Universitetsforlaget
* 1992: *Bygningsmaterialenes økologi*, Universitetsforlaget
* 2001: *Kraftutbyggingshistoria i Tydal : 1940-2000*
* 2003: *Arealforbrukets miljøbelastning i boliger : opsjoner for arealeffektivisering* – Rapport fra Gaia Lista AS til Statens Byggtekniske Etat
* 2016: *Landene som forsvant : 1870–1940* (samfunnshistorie), Spartacus Forlag
* 2019: *Luftens tyranner : Menn og bombefly gjennom 100 år* (samfunnshistorie), Spartacus Forlag
* 2024: *Lukt* (sakprosa), Spartacus Forlag

## Referanser
Maria Ewelina Szpila

**Maria Ewelina Szpila** (født 13.desember 2005 i Krakow) er en polsk-norsk assistentdommer i Toppserien. Hun begynte sin dommerkarriere i 2019. Hun representerte først Overhalla IL, men representerer Nidelv IL siden 2024. I 2023 deltok hun på NORCORE 2 tiltaket, som gjennomføres på Norway Cup. Szpila ble oppnevnt som toppdommer av Norges Fotballforbund i kvinnenes øverste nivå i desember 2023. I mars 2024 debuterte hun som assistendommer i Toppserien under kampen Rosenborg - Arna-Bjørnar.

## Referanser


## Eksterne lenker
*
La Voyante

***La Voyante*** er en fransk stumfilm fra 1924 regissert av Leon Abrams.

## Skuespillere
* Sarah Bernhardt som Madame Gainard 
* Georges Melchior som Jean Detaille 
* Harry Baur som Detaille 
* Mary Marquet som Detaille 
* Jean-François Martial som André Renaud 
* Lili Damita som Suzanne 
* Pâquerette
* Jeanne Brindeau
* Sacha Guitry
* Paul Poiret
* Philippe Richard som André Renaud 
* Jean Wells

## Referanser


## Eksterne lenker
*
Classmates (1924)

***Classmates*** er en amerikansk stumfilm fra 1924 regissert av John S. Robertson.

## Skuespillere
*Richard Barthelmess som Duncan Irving Jr
*Charlotte Walker som Mrs. Stafford
*Madge Evans som Sylvia, her niece
*Reginald Sheffield som Bert Stafford, her son
*Beach Cooke som Bubby Dumble
*Antrim Short som Jones
*Herbert Corthell
*James Bradbury Jr som Clay
*Henry Balding Lewis som Major Lane
*Richard Harlan
*Claude Brooke som Duncan Irving Sr
*Tony Tommy

## Referanser


## Eksterne lenker
*
Imola Formel 2 2024

**Imola FIA Formel 2-runden 2024** var et motorracerarrangement som ble holdt 18. og 19. mai 2024 på Autodromo Enzo e Dino Ferrari, Imola, Italia. Det var den fjerde runden av Formel 2-mesterskapet i 2024, og ble holdt som en støtteserie for Emilia Romagna Grand Prix 2024.

## Klassifisering
### Kvalifisering

**Noter:**
* - Joshua Dürksen fikk en 3-plassers grid-straff for Sprint løpet for å ha forårsaket en kollisjon i forrige runde.

* - Zak O'Sullivan fikk en 5-plassers grid-straff for Sprint løpet for å ha forårsaket en kollisjon i forrige runde.

### Sprint løp

**Noter:**

* - Inkludert et poeng for raskeste runde.

* - Taylor Barnard endte opprinnelig på syvendeplass, men ble senere diskvalifisert da det ble funnet at bilen hans ikke hadde deltatt i startoppsettsprosedyren for løp, et brudd på Art 1.5.2 i FIA Formel 2 Technical Regulations.

### Feature løp

**Noter:**

* - Inkludert to poeng for pole position.

* - Inkludert et poeng for raskeste runde.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Se også
*Emilia Romagna Grand Prix 2024

## Referanser
Tali Golergant

**Tali Golergant** (født 2000), kjent mononymt som **Tali** (stilisert med store bokstaver), er en israelskfødt luxembourgsk sanger, låtskriver, skuespiller og sanglærer. Hun representerte Luxembourg i Eurovision Song Contest 2024 med sangen «Fighter».

## Bakgrunn
Golergant ble født den 26. november 2000 i Israel av en peruansk-jødisk far og en israelsk mor. Da hun var seks måneder gammel, flyttet hun sammen med familien til Chile, Argentina og andre land, på grunn av farens bankjobb, til familien til slutt slo seg ned i Limpertsberg i Luxembourg by, hvor hun bodde i ti år. Hun begynte å spille piano da hun var 7 år gammel, og begynte å synge, skrive og spille teater da hun var 12 år. Hun ble utdannet ved International School of Luxembourg, før hun flyttet til New York for å studere musikal ved Marymount Manhattan College.

Golergant er flytende i hebraisk, spansk, fransk og engelsk og er i stand til å kommunisere på tysk og forstå luxembourgsk.

## Karriere
I 2020 ga Golgerant ut debutsingelen sin «Temporary», og fulgte opp med debut-EP-en *Lose You* i 2021. Sammen med sitt eget band opptrådte hun på ulike konsertarenaer i New York, deriblant Rockwood Music Hall, Mercury Lounge, Arlene's Grocery og Delancey Street. Ved siden av musikkarrieren har Golergant spilt flere teaterroller, hvor hun blant annet har spilt Tzeitel i *[[Spelemann på taket]]*, Sue Snell i **' og Éponine i ''[[Les Misérables (musikal)|Les Misérables]]''; hun har også spilt i indie-kortfilmen ''Agua''.

I desember 2023 ble Golergant kunngjort som en av åtte deltakere i **', den luxembourgske utvelgelsen for Eurovision Song Contest 2024. 9. januar 2024 ble det offentliggjort at hun skulle delta med sangen «Fighter». Hun vant *Luxembourg Song Contest* og fikk dermed æren til å være den første representanten for Luxembourg i Eurovision Song Contest siden 1993. Golergant deltok i semifinale 1 tirsdag 7. mai 2024, hvor hun kvalifiserte seg til finalen lørdag 11. mai. I finalen endte hun på 13. plass med 103 poeng.

## Fotnoter

## Referanser


## Eksterne lenker
* 
* 
*
Vasileios Myrianthopoulos

**Vasileios Myrianthopoulos** (gresk: Βασίλειος Μυριανθόπουλος; født 2001) er en gresk friidrettsutøver (sprinter). Han representerte landet sitt under EM i friidrett 2024 i Roma, der han deltok på stafettlaget på 4 x 100 meter som kom på 7. plass i finalen.

## Referanser

## Eksterne lenker
*
Bundesautobahn 3

**Bundesautobahn 3** eller **Autobahn 3** (**A 3**) går mellom grensen mot Nederland ved Emmerich am Rhein og grensen mot Østerrike ved Neuhaus. Med 769 km er den den nest lengste motorveien i Tyskland etter A7 og går gjennom Ruhrområdet, metropolområdet Köln, Rhein-Main-området, Franken og øst-Bayern. Hele strekningen er europavei.

Den første delstrekningen mellom Köln og Düsseldorf ble tatt i bruk 21. mai 1936 som *Reichsautobahnstrecke 5*, den siste delstrekningen mellom Passau og grensen mot Østerrike ble åpnet 1983.

## Se også
* Liste over motorveier i Tyskland‎

## Referanser
Claire (film fra 1924)

***Claire*** er en tysk stumfilm fra 1924 regissert av Robert Dinesen.

## Skuespillere
* Lya De Putti 
* Eduard von Winterstein 
* Theodor Loos 
* Erich Kaiser-Titz
* Frida Richard 
* Maria Peterson 
* Eberhard Leithoff 
* Alfred Haase 
* Johanna Zimmermann

## Referanser


## Eksterne lenker
*